CELEX: 62012CA0094
Language: ro
Date: 2013-10-10 00:00:00
Title: Cauza C-94/12: Hotărârea Curții (Camera a cincea) din 10 octombrie 2013 (cerere de decizie preliminară formulată de Tribunale Amministrativo Regionale per le Marche — Italia) — Swm Costruzioni 2 SpA, DI Mannocchi Luigino/Provincia di Fermo [Achiziții publice — Directiva 2004/18/CE — Capacitate economică și financiară — Capacități tehnice și/sau profesionale — Articolul 47 alineatul (2) și articolul 48 alineatul (3) — Posibilitatea unui operator economic de a menționa capacitățile altor entități — Articolul 52 — Sistem de certificare — Achiziții publice de lucrări — Legislație națională care impune deținerea unui certificat de calificare corespunzător categoriei și valorii lucrărilor care fac obiectul contractului — Interdicție de a menționa certificările mai multor entități pentru lucrări care fac parte din aceeași categorie]

23.11.2013   
            
            
               RO
            
            
               Jurnalul Oficial al Uniunii Europene
            
            
               C 344/22
            
         Hotărârea Curții (Camera a cincea) din 10 octombrie 2013 (cerere de decizie preliminară formulată de Tribunale Amministrativo Regionale per le Marche — Italia) — Swm Costruzioni 2 SpA, DI Mannocchi Luigino/Provincia di Fermo
   (Cauza C-94/12) (1)
   
   (Achiziții publice - Directiva 2004/18/CE - Capacitate economică și financiară - Capacități tehnice și/sau profesionale - Articolul 47 alineatul (2) și articolul 48 alineatul (3) - Posibilitatea unui operator economic de a menționa capacitățile altor entități - Articolul 52 - Sistem de certificare - Achiziții publice de lucrări - Legislație națională care impune deținerea unui certificat de calificare corespunzător categoriei și valorii lucrărilor care fac obiectul contractului - Interdicție de a menționa certificările mai multor entități pentru lucrări care fac parte din aceeași categorie)
   2013/C 344/36
   Limba de procedură: italiana
   
      Instanța de trimitere
   
   Tribunale Amministrativo Regionale per le Marche
   
      Părțile din procedura principală
   
   
      Reclamante: Swm Costruzioni 2 SpA, DI Mannocchi Luigino
   
      Pârâtă: Provincia di Fermo
   
      Cu participarea: Torelli Dottori SpA
   
      Obiectul
   
   Cerere de decizie preliminară — Tribunale Amministrativo Regionale per le Marche — Interpretarea articolului 47 alineatul (2) din Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (JO L 134, p. 114, Ediție specială, 06/vol. 8, p. 116) — Capacitate economică și financiară a operatorului economic — Posibilitate de a menționa capacitățile altor entități — Reglementare națională care limitează această posibilitate la o singură altă entitate pentru fiecare categorie de calificare prevăzută de societatea de certificare
   
      Dispozitivul
   
   Articolul 47 alineatul (2) și articolul 48 alineatul (3) din Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii coroborate cu articolul 44 alineatul (2) din această directivă trebuie interpretate în sensul că se opun unei dispoziții naționale precum cea în discuție în litigiul principal, care interzice, în general, operatorilor economici care participă la o procedură de atribuire a unui contract de achiziții publice de lucrări menționarea capacităților mai multor întreprinderi pentru aceeași categorie de calificare.
   
      (1)  JO C 151, 26.5.2012.